УСЛОВИЯ ЗА УЧАСТИЕ

в конкурсната програма на Варненски карнавал – празник на маската, маскарадния и сценичния костюм и народната носия
1. Всички индивидуални участници и групите, желаещи да участват в конкурсната програма на Варненски карнавал – празник на маската, маскарадния и сценичния костюм и народната носия се състезават с автентични или изработени от тях или други лица маски и маскарадни костюми.

2. Индивидуалните участници и групите, желаещи да участват в конкурсната програма на Варненски карнавал, попълват формуляр-заявка за участие - по образец.

3. Във Варненски карнавал могат да участват индивидуални изпълнители и групи, представящи герои от българската или чуждестранна маскарадна обредност, маска и костюм от различните етнографски области и на различните етноси, както и пресъздаване на герои от приказки, книги, филми, сериали и комикси.
4. Индивидуалните участници и групите могат да се запишат за участие само в една от посочените във формуляра категории.
5. Индивидуалните участници и групите ще бъдат оценявани от специализирано жури по следните критерии:

· Красота и колорит на маската, маскарадния и сценичния костюм;
· Придържане към утвърдените образци на местната, националната или чуждестранната културна традиция;

· Оригиналност на изработката; 
· Артистичност при представянето на маските и костюмите. 
6. Времетраене на представянето на групите в конкурсната програма:

А) За групи:

· До 2 мин.; 

Б) За индивидуални участници:

· до 1 мин..
7. В конкурсната програма на Варненски карнавал НЕ се допускат изпълнения на танци, песни, рецитиране на стихове и други импровизации от подобен характер. Представянето на маските и костюмите е чрез мимика, жест, походка, поза, поклон или във вид на жива картина. Кукерските групи презентират характерната маскарадна обредност за региона, който представляват, но извън конкурсната програма, на втората сцена. 
8. Към заявката за участие групите прилагат кратка анотация на обичая или живата картина, която представят, и информация за групата/участника.
9. Крайният срок за подаване на заявките е 17 април 2018 година.
10. Заявки за участие могат да се изтеглят от сайтовете на  Дирекция “Култура и духовно развитие”: www.varnaculture.bg и на Дирекция “Образование и младежки дейности”: www.varnanamladite.com при Община Варна. Документите са публикувани и в официалната фейсбук група на събитието – Варненски карнавал. 
11. Попълнените заявки да се изпратят в електронен вариант на имейла на карнавала – varnacarnival@abv.bg . 
12. Индивидуалните участници и групи, които желаят да участват във Варненски карнавал, но без да се състезават в конкурсната програма, могат да се запишат и по телефона и след определените срокове, но най-късно в деня, предхождащ провеждането на карнавала.

Забележка:

Участници, които не са спазили условията за участие, ще бъдат декласирани.

Сценичното облекло на участниците на възраст до 10 години да е съобразено с метеорологичните условия.
За контакти: 

Кристин Спасов
Длъжност: Главен експерт „Празници и чествания”

Моб. и служебен телефон: 0885/ 800 862; 
